《七谣赠璞冈赵明府 其一 孤高谣》
明代·孙绪

群哇向人争呜呜，雅音大吕声为孤。洪流四野钟波涛，远洲小渚形方高。

假令郑卫无淫声，韶頀何由得雅名。下流沮洳无溟渤，岱宗华岳何突兀。

濛濛乎，憧憧乎。吾虑其忒，人以为特。昔以为同，今以为崇乎。

作者简介：初人。洪武中官饶阳知县，均赋役，清刑罚，以廉能称。